A4-0321/97

Ψήφισμα σχετικά με τα προβλήματα ανάπτυξης και τις διαρθρωτικές παρεμβάσεις στο Βέλγιο (C4-0107/97)

Το Ευρωπαϊκό Κοινοβούλιο,

- έχοντας υπόψη το ενιαίο έγγραφο προγραμματισμού (ΕΕΠ) για τις κοινοτικές διαρθρωτικές παρεμβάσεις στο Hainaut, στο πλαίσιο του στόχου 1 στο Βέλγιο,

- έχοντας υπόψη τα ενιαία έγγραφα προγραμματισμού (ΕΕΠ) για τις κοινοτικές διαρθρωτικές παρεμβάσεις στις περιφέρειες του στόχου 2 στο Βέλγιο,

- έχοντας υπόψη τα ενιαία έγγραφα προγραμματισμού (ΕΕΠ) για τις κοινοτικές διαρθρωτικές παρεμβάσεις στις περιφέρειες του στόχου 5β στο Βέλγιο,

- έχοντας υπόψη την έκθεση της Επιτροπής Περιφερειακής Πολιτικής και τη γνωμοδότηση της Επιτροπής Απασχόλησης και Κοινωνικών Υποθέσεων (A4-0321/97),

Α. λαμβάνοντας υπόψη ότι η πολιτική οικονομικής και κοινωνικής συνοχής αποτελεί μείζονα στόχο της Ευρωπαϊκής Ένωσης,

Β. λαμβάνοντας υπόψη ότι τα διαρθρωτικά ταμεία αποτελούν σημαντικότατο μέσο για την επίτευξη του στόχου αυτού,

Γ. λαμβάνοντας υπόψη ότι το Βέλγιο, μολονότι ανήκει στα κράτη μέλη των οποίων το κατά κεφαλήν ΑΕγχΠ είναι υψηλότερο του κοινοτικού μέσου όρου (113%), εμφανίζει αισθητές αναπτυξιακές ανισότητες που κυμαίνονται από το 77% του Hainaut, έως το 137% για την περιφέρεια της Αμβέρσας και το 183% για την περιφέρεια των Βρυξελλών,

Δ. λαμβάνοντας υπόψη ότι τα συνολικά διαρθρωτικά κεφάλαια για το Βέλγιο ανέρχονται σε 2 δισ. Ecu, ήτοι περί το 3% των συνολικών πιστώσεων των διαρθρωτικών ταμείων (1994-1999),

Ε. λαμβάνοντας υπόψη ότι η συνολική κοινοτική βοήθεια προς το Βέλγιο έχει σχεδόν τριπλασιασθεί, αυξηθείσα από τα 864 εκατ Ecu (1989-1993) σε λίγο περισσότερο από 2 δισ Ecu (1994-1999),

ΣΤ. λαμβάνοντας υπόψη ότι για πρώτη φορά το 1994 το Hainaut θεωρήθηκε επιλέξιμο για τον στόχο 1 και επωφελείται του πιό σημαντικού προγράμματος του στόχου αυτού (740 εκατ. Ecu),

Ζ. λαμβάνοντας υπόψη, ως προς τις επιλέξιμες για τον στόχο 2 ζώνες, την αισθητή αύξηση των πιστώσεων που τους διατίθενται (321 εκατ. Ecu 1994-1999 έναντι 214 εκατ. Ecu 1989-1993), και το διπλασιασμό των πιστώσεων που διατίθενται για τις ζώνες του στόχου 5β (από 33 εκατ. Ecu 1989-1993 σε 77 εκατ. Ecu 1994-1999),

H. λαμβάνοντας υπόψη την επίδραση που οι ιθυντήριες αρχές της κοινοτικής παρέμβασης έχουν ασκήσει στην εμβάθυνση της περιφερειακής πολιτικής στο Βέλγιο, τόσο ως προς το περιεχόμενό τους (αναζήτηση μορφών συνεργασίας, έμφαση στη χορήγηση ενισχύσεων προς τις επιχειρήσεις, επιμόρφωση, αναπροσαρμογή βιομηχανικών περιοχών, προστασία του περιβάλλοντος), όσο και ως προς την εφαρμογή τους (εταιρικές σχέσεις, αξιολόγηση),

Θ. λαμβάνοντας υπόψη ότι για ορισμένες περιοχές, επιλέξιμες για ενίσχυση στο πλαίσιο του στόχου 5β, η γεωγραφική περιφέρεια περιορίζεται ορισμένες φορές μόνο σε ένα μικρό μέρος της ίδιας πόλης,

Ι. λαμβάνοντας υπόψη ότι οι παρεμβάσεις των διαρθρωτικών ταμείων άσκησαν μεν αναφισβήτητη επίδραση, αλλά ακόμη ανεπαρκή ώστε να μειωθούν οι υπάρχουσες ανισότητες και η ανεργία στις περισσότερο επιβεβαρυμένες περιφέρειες,

ΙΑ. λαμβάνοντας υπόψη ότι, στα μέσα της περιόδου αναφοράς και για το σύνολο των διαρθρωτικών ταμείων στο Βέλγιο, το ποσοστό τελικής «κατανάλωσης» των πιστώσεων (δαπάνες που πραγματικά χρησιμοποιήθηκαν) είναι συχνά ανεπαρκές και ανησυχητικό,

ΙΒ. επισημαίνοντας την αυξανόμενη αστυφιλία που επιδεινώνει τους διαρθρωτικούς παράγοντες, όπως είναι η δημογραφική αύξηση και η οικονομική ανάπτυξη,

ΙΓ. λαμβάνοντας υπόψη ότι είναι επομένως απαραίτητο τόσο να βελτιωθεί η εφαρμογή της κοινοτικής διαρθρωτικής πολιτικής στο Βέλγιο, όσο και να της δοθούν νέες κατευθύνσεις ώστε να καταστεί πιό αποτελεσματική,

ΙΔ. λαμβάνοντας υπόψη τα συμπεράσματα που προκύπτουν από τη δημόσια ακρόαση σχετικά με τη χρησιμοποίηση των διαρθρωτικών ταμείων στο Βέλγιο, την οποία διοργάνωσε η Επιτροπή Περιφερειακής Πολιτικής στις 7 Ιουλίου 1997,

1. παρατηρεί ότι στο Hainaut σημειώνεται εδώ και πολά χρόνια αισθητή αναπτυξιακή καθυστέρηση λόγω του βάρους της παραδοσιακής βιομηχανικής εξειδίκευσης (κλωστοϋφαντουργία και σιδηροχαλυβουργία) και λόγω διαρθρωτικών ελλείψεων, όπως η ανεπαρκής οικονομική διαφοροποίηση, το πολύ περιορισμένο τεχνολογικό δυναμικό και η συχνά εργατική δύναμη ελάχιστα εξειδικευμένη[semigr ]

2. υπογραμμίζει ότι, παρά τις θετικές της πλευρές, τίποτε δεν εξασφαλίζει ότι η κοινοτική διαρθρωτική πολιτική, κατά τις σημερινές εκτιμήσεις στα μέσα της περιόδου αναφοράς, θα επιτρέψει στο Hainaut, περιοχή του στόχου 1, να καλύψει την σημαντική καθυστέρησή του έναντι του κοινοτικού μέσου όρου του κατά κεφαλήν ΑΕγχΠ έως το 1999[semigr ]

3. θεωρεί ότι η ίδια γενική διαπίστωση ισχύει για τις περισσότερες ζώνες του στόχου 2 και 5β στο Βέλγιο[semigr ]

4. θεωρεί επομένως εντελώς απαραίτητο να επιτευχθεί, με στόχο την αποτελεσματικότητα, καλύτερη εφαρμογή της διαρθρωτικής πολιτικής στο Βέλγιο και να αναθεωρηθούν ορισμένες από τις γενικές κατευθύνσεις της αποτελεσματικότητας[semigr ]

Για μιά καλύτερη εφαρμογή της διαρθρωτικής πολιτικής

5. ανησυχεί σοβαρά για το πολύ χαμηλό ποσοστό τελικής κατανάλωσης των πιστώσεων (δαπάνες που πραγματικά χρησιμοποιήθηκαν) που, στα μέσα της περιόδου αναφοράς, φθάνει μόλις στο 17% των πιστώσεων ΕΤΠΑ για το Hainaut, περιοχή του στόχου 1, από 5 έως 25% για τις ζώνες του στόχου 2, παρά το γεγονός ότι οι πιστώσεις είχαν εξ ολοκλήρου αναληφθεί, και κάτω του 10% για τις ζώνες του στόχου 5β, λόγω μικρού ποσοστού ανάληψης των διαθεσίμων πιστώσεων (περίπου 12%)[semigr ]

6. παραδέχεται ότι η ανησυχητική αυτή κατάσταση εξηγείται εν μέρει από τον πολύπλοκο χαρακτήρα που ενέχει η εφαρμογή πολλών μεγαλόπνοων σχεδίων και από την αρχική καθυστέρηση των αποφάσεων για την έγκριση των ΕΕΠ για τους στόχους 1, 2 και 5β[semigr ]

7. εκφράζει την ικανοποίησή του για την επιτυχία και την ποιότητα των προγραμμάτων του Στόχου 3 και διαπιστώνει ότι υπάρχει έλλειψη πόρων για να χρηματοδοτηθεί η πληθώρα των προτάσεων σχεδίων[semigr ] εκφράζει τη λύπη του για το συστηματικό αποκλεισμό τοπικών αρχών ως φορέων ανάληψης πρωτοβουλίας για δράσεις επαγγελματικής ένταξης «ομάδων κινδύνου» και ζητεί όπως αντιμετωπίζονται ισότιμα με τους ιδιώτες αναδόχους προγραμμάτων προωθήσεως[semigr ]

8. λαμβάνει γνώση των καλών αποτελεσμάτων που σημείωσαν οι κοινωνικοεπαγγελματικές μέθοδοι για την ένταξη στην απασχόληση και υποστηρίζει την ιδέα της παροχής συμβουλών σταδιοδρομίας σε προσωπική βάση και την δημιουργία ενώσεων[semigr ] απαιτεί επιπλέον την κατ' αρχήν έγκριση των πρωτοβουλιών επαγγελματικής εντάξεως για μακρύτερες χρονικές περιόδους ούτως ώστε να διασφαλισθεί ο σχεδιασμός και η συνέχεια της πολιτικής ανθρώπινων πόρων[semigr ]

9. διαπιστώνει τη μηδαμινή χρησιμοποίηση των προβλεπομένων για την εφαρμογή του Στόχου 4 πόρων[semigr ] απαιτεί να επιταχυνθεί η εφαρμογή των νέων αυτών στόχων με την ευαισθητοποίηση των επιχειρήσεων και κυρίως των ΜΜΕ στο θέμα της επιμόρφωσης των εργαζομένων[semigr ] καλεί τις αρμόδιες αρχές και την Επιτροπή να προβλέψουν κατά την ενδιάμεση αξιολόγηση μεταφορά των μη χρησιμοποιηθέντων πόρων από το Στόχο 4 στο Στόχο 3[semigr ]

10. φρονεί, ωστόσο, ότι τα αποτελέσματα του συνόλου των ΕΕΠ θα κριθούν μετά από την ημερομηνία λήξης της προθεσμίας για το συνυπολογισμό των δαπανών των δράσεων που σχετίζονται με τις ενέργειες που καλύπτονται από τα ΕΕΠ και που ορίστηκε για τις 31 Δεκεμβρίου 2001[semigr ]

11. επιμένει, λοιπόν, ότι, τόσο η Επιτροπή, όσο και οι αρμόδιες περιφερειακές και τοπικές αρχές, θα πρέπει να λάβουν τα επιβεβλημένα μέτρα για να αντιστρέψουν τάχιστα την προφανή τάση της μη πλήρους αξιοποίησης των διατιθεμένων πιστώσεων[semigr ] η κατάσταση αυτή κινδυνεύει πράγματι να διακυβεύσει την ομαλή λειτουργία και την αποτελεσματικότητα της ευρωπαϊκής πολιτικής για την οικονομική και κοινωνική συνοχή στο Βέλγιο[semigr ]

12. εφιστά όλως ιδιαιτέρως την προσοχή των βελγικών αρχών στο γεγονός ότι το ποσοστό ανάληψης υποχρεώσεων των κοινοτικών πιστώσεων κατά την 1η Ιανουαρίου 1999 θα πρέπει να χρησιμεύσει ως βάση αναφοράς για τον υπολογισμό των ποσών που θα χορηγηθούν μετά το 1999, και τις καλεί να χρησιμοποιήσουν στο έπακρο τις κοινοτικές πιστώσεις[semigr ]

13. ζητεί συνεπώς από τις περιφερειακές και τοπικές αρχές να καταβάλουν κάθε προσπάθεια ώστε:

- να μειωθεί η δυσκινησία των διοικητικών κυκλωμάτων και η καθυστέρηση που προκαλείται έτσι στην εφαρμογή των προγραμμάτων, τόσο από την άποψη της διαδικασίας λήψεως αποφάσεων, όσο και από την άποψη της ρευστοποίησης των πόρων[semigr ]

- να παράσχουν χωρίς χρονοτριβή τις απαραίτητες δημόσιες υλικές αντισταθμίσεις για την εκτέλεση ορισμένων προγραμμάτων και ειδικότερα προγραμμάτων στον τομέα των υποδομών[semigr ]

- να εξασφαλίσουν καλύτερο σύστημα στελέχωσης (ορισμός συντονιστή/αρχηγού προγράμματος) και ανεξάρτητης αξιολόγησης των ΕΕΠ[semigr ] επισημαίνει επ'αυτού τις προσπάθειες που έχουν ήδη καταβληθεί προς αυτήν την κατεύθυνση[semigr ]

14. καλεί επίσης τις βελγικές αρχές να αυξήσουν τις προσπάθειές τους για να επιτύχουν ταχύτερες μεταφορές των κοινοτικών πιστώσεων στους δικαιούχους, καθώς η σημερινή καθυστέρηση αποθαρρύνει συχνά τους εργολήπτες (ΜΜΕ, ενώσεις) που είναι υποχρεωμένοι να προχρηματοδοτήσουν τα σχέδια έργων[semigr ]

15. εκφράζει εξάλλου την επιθυμία να τονίσει ότι το Ελεγκτικό Συνέδριο εκφράζει τη λύπη του που στην πραγματικότητα λείπει συχνά ένας ορισμός της ευεργετηθείσας ΜΜΕ και ότι σε περίπτωση που ο ορισμός αυτός υπάρχει δεν είναι πάντοτε επιλεκτικός[semigr ] ανησυχεί για το γεγονός ότι ακόμα και για ενισχύσεις που προβλέπονται ειδικά για τις ΜΜΕ επιτρέπονται εξαιρέσεις και παρεκκλίσεις, έτσι ώστε είναι δυνατό να χρηματοδοτούνται επιχειρήσεις κάθε μεγέθους,

16. εκφράζει τη λύπη του για το γεγονός ότι οι πιστώσεις που θα έπρεπε να εγγραφούν στους προϋπολογισμούς των περιφερειακών αρχών, όπως λ.χ. οι πιστώσεις που είναι αναγκαίες για την περάτωση ενός δρόμου που έχει εν μέρει κατασκευασθεί, έχουν περιληφθεί εν μέρει στο κεφάλαιο των διαρθρωτικών ενισχύσεων, δεδομένου ότι η μεταφορά αυτή δεν εξασφαλίζει καμία συμπληρωματική ανάπτυξη της εν λόγω ζώνης[semigr ]

17. ζητεί από την Επιτροπή:

- να επαγρυπνά για πιό αυστηρή εφαρμογή των κριτηρίων επιλογής των σχεδίων που δικαιούνται ενισχύσεις

- να μεριμνήσει ώστε, κατά την επιλογή των σχεδίων, στο πλαίσιο των λειτουργικών προγραμμάτων να δοθεί προτεραιότητα στις ΜΜΕ,

- να ενισχύσει την προσπάθεια τεχνικής αρωγής και να παρέχει πληρέστερη ενημέρωση στους επιχειρηματίες και στους οργανισμούς που είναι επιφορτισμένοι με την εφαρμογή των μέτρων

18. θεωρεί επίσης ότι η Επιτροπή θα πρέπει να διαδραματίζει πιό ενεργό ρόλο στην παρακολούθηση των μέτρων για να εξασφαλίζει πιστότερη τήρηση των καθορισμένων προτεραιοτήτων όπως, ειδικότερα, της οικονομικής ανάπτυξης, της απασχόλησης και της επαγγελματικής επιμόρφωσης καθώς και της μεγαλύτερης συνοχής (αποφυγή επικάλυψης εργασιών) και του μεγαλύτερου δυναμισμού των αναλαμβανομένων ενεργειών, αποδίδοντας συγχρόνως αρκετή προσοχή στις ειδικές περιφερειακές διαφορές[semigr ]

19. πρεσβεύει ότι ένας γεωγραφικός περιορισμός των περιφερειών που είναι επιλέξιμες για ευρωπαϊκή ενίσχυση στο πλαίσιο του στόχου 5β (Westhoek - παράκτιες κοινότητες) δεν θα πρέπει να οδηγήσει στις πόλεις αυτές σε διακρίσεις μεταξύ επιλέξιμων και μη επιλέξιμων για ενίσχυση συνοικιών, λόγω ακριβώς της μικρής έκτασης των περιοχών αυτών (Οστάνδη, Bredene, Middelkerke) γεγονός που συνεπάγεται περιττούς περιορισμούς για τις προτάσεις που δυνατόν να προέλθουν από τις εν λόγω περιφέρειες[semigr ]

Για νέες κατευθύνσεις της κοινοτικής διαρθρωτικής πολιτικής στο Βέλγιο

20. φοβάται ότι, σύμφωνα με τα μέχρι σήμερα αποτελέσματα, η κοινοτική διαρθρωτική πολιτική που εφαρμόζεται από το 1994 στο Hainaut, παρά την έκταση των χρησιμοποιουμένων μέσων, κατορθώνει μόνον να αντισταθμίσει τις συνέπειες της βιομηχανικής αναδιάρθρωσης, χωρίς ωστόσο να μειώνει σημαντικά την αναπτυξιακή καθυστέρηση της περιοχής αυτής έναντι του κοινοτικού μέσου όρου του κατά κεφαλήν ΑΕγχΠ[semigr ]

21. εκφράζει την πεποίθηση ότι οι τοπικές πρωτοβουλίες ανάπτυξης και απασχόλησης αποτελούν απαραίτητη προϋπόθεση για κάθε βιώσιμη ανάπτυξη. Οι πρωτοβουλίες αυτές συμβάλλουν όχι μόνο στη βελτίωση των συνθηκών διαβίωσης στις αγροτικές περιφέρειες, αλλά προσφέρουν επίσης το κατάλληλο πλαίσιο για τη δημιουργία μόνιμης απασχόλησης και τη διατήρηση του χώρου. Κατόπιν τούτου, κρίνει απαραίτητη τη δημιουργία αποκεντρωμένων υπηρεσιών τοπικής ανάπτυξης που θα είχαν ως αποστολή την προώθηση της οικονομικής ανάκαμψης των αγροτικών περιφερειών, της ενεργού συμμετοχής και του διαλόγου μεταξύ των πολιτών, αφενός, και των τοπικών και περιφερειακών αρχών αφετέρου, καθώς και την εξασφάλιση του διοικητικού πλαισίου της τεχνικής αυτοϋποστήριξης των προγραμμάτων[semigr ]

22. διαπιστώνει επίσης ότι διατηρούνται οι αναπτυξιακές διαφορές και ανισότητες μεταξύ των επί μέρους τμημάτων της επαρχίας Hainaut και λυπάται που οι κοινοτικές συνεισφορές δεν συνέβαλαν στην εξάλειψή τους[semigr ]

23. καλεί συνεπώς την Επιτροπή καθώς και τις περιφερειακές και τοπικές αρχές του Hainaut να αναπροσανατολίσουν τη σημερινή αναπτυξιακή στρατηγική, ιδίως στις πλέον πληττόμενες ζώνες, για να επιτύχουν καλύτερα αποτελέσματα από πλευράς μεγέθυνσης, ανάπτυξης και απασχόλησης[semigr ]

24. επισημαίνει με ικανοποίηση τη βούληση των αρμοδίων περιφερειακών αρχών να κατορθώσουν έως το 1999 να ξεπεράσουν κατά πολύ τον αρχικό στόχο της δημιουργίας 5.000 απασχολήσεων, όπως αυτός προκύπτει από το ΕΕΠ[semigr ]

25. θεωρεί ιδίως απαραίτητο να δημιουργηθούν έως το 1999 πολύ περισσότερες καθαρότερες, σταθερότερες και περισσότερο εξειδικευμένες θέσεις εργασίας στο βελγικό Hainaut, και να επιτευχθεί σαφώς υψηλότερο επίπεδο επαγγελματικής κατάρτισης[semigr ]

26. ζητεί επομένως από την Επιτροπή και τις περιφερειακές και τοπικές αρχές να καταβάλλουν κάθε προσπάθεια έως το 1999 για να προωθήσουν την απασχόληση ιδίως στο Hainaut:

- εξαρτώντας στενότερα την παροχή ενισχύσεων προς τις επιχειρήσεις από την ουσιαστική δημιουργία σταθερών απασχολήσεων και από τον αυστηρό έλεγχο της διατήρησής τους,

- δίδοντας μεγαλύτερη προσοχή και περισσότερα μέσα στα προγράμματα που προσφέρονται για τη δημιουργία ειδικευμένων απασχολήσεων στους τομείς που είναι ανοιχτοί στις νέες τεχνολογίες,

- δίδοντας προτεραιότητα στις μικρομεσαίες επιχειρήσεις λόγω των δυνατοτήτων τους για τη δημιουργία θέσεων εργασίας[semigr ]

27. εκφράζει την ανησυχία του για τον περιορισμένο αριθμό χρηματοδοτουμένων σχεδίων στις αγροτικές περιφέρειες, και υπενθυμίζει τη βούληση της Ευρωπαϊκής Ένωσης να εφαρμόσει μια ολοκληρωμένη πολιτική ανάπτυξης της υπαίθρου υπογραμμίζοντας την ανάγκη διαφοροποίησης των προγραμμάτων υπέρ της δημιουργίας απασχόλησης και επιχειρήσεων στις αγροτικές περιφέρειες[semigr ]

28. διαπιστώνει ότι η αποστολή της οικονομικής ανάπτυξης, σε τοπικό επίπεδο, ανατίθεται εν γένει σε διακοινοτικές δομές που υποστηρίζουν η καθεμία τα υποπεριφερειακά τους σχέδια, χωρίς να ενδιαφέρονται για τη συνοχή ή τη συμπληρωματικότητα με τα σχέδια των άλλων διακοινοτικών δομών του συνόλου της περιφέρειας[semigr ]

29. επισημαίνει ότι τούτο έχει ως αποτέλεσμα τον μεγάλο κατακερματισμό μικρών σχεδίων που αποσκοπούν περισσότερο στην ικανοποίηση των τοπικών υπευθύνων παρά στην εξασφάλιση μιας βιώσιμης ανάπτυξης[semigr ]

30. ανησυχεί επίσης για τις μετεγκαταστάσεις επιχειρήσεων που βρίσκονται στις μη επιλέξιμες ζώνες, κοντά στις επιδοτούμενες περιοχές, και που έλκονται από την «ευλογία» των κοινοτικών ενισχύσεων[semigr ] θεωρεί ότι οι τεχνητές αυτές μετακινήσεις επιχειρήσεων, συχνά προς όφελος των μεγάλων εταιριών, αλλοιώνουν σημαντικά την αποτελεσματικότητα της περιφερειακής πολιτικής, και ζητεί από την Επιτροπή να παρέμβει με πολύ αυστηρό έλεγχο στη χορήγηση των ενισχύσεων και με επιβολή κυρώσεων σε περίπτωση αθέμιτου ανταγωνισμού[semigr ]

31. κρίνει απαραίτητο το να προσδιοριστούν καλύτερα οι στόχοι των προγραμμάτων κοινοτικών πρωτοβουλιών όπως το LEADER και άλλα[semigr ]

32. καλεί επειγόντως την Επιτροπή να προβεί στη διεξαγωγή ενδελεχών μελετών σχετικά με τις συνέπειες της χορηγούμενης ενίσχυσης για τη μετεγκατάσταση επιχειρήσεων και να λάβει τα μέτρα που επιβάλλουν τα αποτελέσματα των μελετών αυτών[semigr ]

33. εκπλήσσεται διαπιστώνοντας ότι, με λιγότερα καμιά φορά οικονομικά μέσα, ο στόχος της δημιουργίας απασχόλησης σε ορισμένες περιφέρειες του στόχου 1 άλλων κρατών μελών είναι πολύ μεγαλύτερος απ' ό,τι στο βελγικό Hainaut[semigr ] ζητεί επομένως από την Επιτροπή να θεσπίσει ακριβείς και εναρμονισμένους δείκτες που θα επιτρέπουν να εκτιμώνται και να γίνονται συγκρίσεις μεταξύ των διαφόρων περιφερειών οι καθαρές απασχολήσεις που δημιουργούνται,καθώς και το μέσο κόστος κάθε θέσης εργασίας που χρηματοδοτείται από τα κοινοτικά κεφάλαια[semigr ]

34. τονίζει γενικότερα ότι, τόσο για το Hainaut, όσο και για το σύνολο των επιλεξίμων περιφερειών των στόχων 2 και 5β στο Βέλγιο, θα πρέπει να ακολουθηθεί τάχιστα ενεργότερη αναπτυξιακή στρατηγική, με πρωταρχικό άξονα την οικονομική διαφοροποίηση, την προαγωγή της έρευνας και τη διάδοση των νέων τεχνολογιών, καθώς και την επαγγελματική επιμόρφωση[semigr ] το αυτό ισχύει για την αναπροσαρμογή των υποβαθμισμένων βιομηχανικών και αστικών περιοχών και για τη βελτίωση του φυσικού και πολιτιστικού περιβάλλοντος (συμπεριλαμβανομένων των προγραμμάτων για τον τουρισμό), βασικά στοιχεία για να καταστήσουν ελκυστικές τις ζώνες αυτές. Η στρατηγική αυτή προϋποθέτει τη μείωση του σημερινού υπερβολικά μεγάλου αριθμού μέτρων στο πλαίσιο κάθε Ενιαίου Εγγράφου Προγραμματισμού[semigr ] κρίνει ωστόσο ότι η αρχή του κατά προτεραιότητα επαναχαρακτηρισμού χώρων που είναι ήδη αστικοποιημένοι ή υφίστανται εκμετάλλευση θα πρέπει να ενσωματωθεί στην πολιτική βιομηχανικής ανάπτυξης[semigr ]

35. τονίζει για το μέλλον, παρά τους οικονομικούς περιορισμούς που συνδέονται με τις προοπτικές της διεύρυνσης, ότι είναι ανάγκη να συνεχισθεί η κοινοτική προσπάθεια υπέρ των περιοχών και ζωνών που αντιμετωπίζουν σοβαρές αναπτυξιακές καθυστερήσεις στο Βέλγιο[semigr ]

36. ζητεί επιμόνως από τις περιφερειακές αρχές να λάβουν μέτρα για να εξαλειφθεί η καθυστέρηση σε ό,τι αφορά τις κρατικές χρηματοδοτήσεις έτσι ώστε να καταστεί δυνατό να φθάνουν στον προορισμό τους τα ευρωπαϊκά χρηματοδοτικά μέσα, με βάση τη συγχρηματοδότηση[semigr ]

37. θεωρεί εντούτοις ότι θα πρέπει να καταβληθεί προσπάθεια γεωγραφικής συγκέντρωσης των πόρων στις πλέον υποβαθμισμένες περιοχές της περιφέρειας του Hainaut (π.χ. Mons, Charleroi, Borinage) ή σε άλλες ζώνες όπως το δυτικό τμήμα του βαλονικού Brabant ή η περιοχή ΚάτωSamber γύρω από το Namur ή η κοιλάδα Maas-Vesder[semigr ] ότι επιπλέον - και για το στόχο 5β - ο αριθμός των προγραμμάτων είναι υπερβολικός ενώ παράλληλα τα προγράμματα αυτά αφορούν μερικές φορές ζώνες πολύ μικρού μεγέθους και ότι η λειτουργικότητά τους μπορεί να βελτιωθεί με την αποτελεσματικότερη θεματική κατάταξή τους[semigr ]

38. ζητεί από την Επιτροπή να επιτρέψει τη μεγαλύτερη συμμετοχή των περιφερειακών αρχών στον καθορισμό των εν λόγω περιφερειών και να εξετάσει την ελαστικότερη ερμηνεία των εδαφικών προϋποθέσεων π.χ. υπό την μορφή μειωμένου ποσοστού επενδύσεων για ιδιώτες αναδόχους προγραμμάτων και δικαιούχους από όμορες κοινότητες υπό την προϋπόθεση ότι αυτό εξυπηρετεί την ανάπτυξη των περιφερειών του Στόχου[semigr ] επιπλέον φρονεί ότι σε παρόμοιες περιπτώσεις είναι ίσως καλύτερα να επιλεγούν θεματικοί ή τομεακοί στόχοι που δεν επικεντρώνονται σε συγκεκριμένη περιοχή[semigr ]

39. φρονεί ότι πρέπει να βελτιωθεί όσο το δυνατόν περισσότερο η συμμετοχή γυναικών στα προγράμματα επαγγελματικής ένταξης του ΕΚΤ[semigr ] για το λόγο αυτό συνιστά στις αρχές του Βελγίου να δώσουν μεγαλύτερη έμφαση στην ανάπτυξη των ΜΜΕ και στον τομέα παροχής υπηρεσιών[semigr ] εκφράζει τη λύπη του διότι, σε ορισμένες περιοχές, η ροή προς το δημόσιο και τεταρτογενή τομέα καθώς και προς κοινωνικοοικονομικά προγράμματα δεν λαμβάνεται υπόψη στα πρότυπα απασχολήσεως[semigr ]

40. υπογραμμίζει τη σημασία των επιτροπών εποπτείας, όχι μόνο για την παρακολούθηση και την εφαρμογή των προγραμμάτων, αλλά και την ανάπτυξη μιας δυναμικής για τις ενδιαφερόμενες περιφέρειες[semigr ] φρονεί ότι πρέπει να εμπλακούν στο εν λόγω έργο οι κοινωνικοί εταίροι, η τοπική αυτοδιοίκηση και οι ιδιώτες που αναλαμβάνουν προγράμματα πρωτοβουλίας επαγγελματικής εντάξεως[semigr ]

41. εκφράζει τη λύπη του για την έλλειψη ευελιξίας που επέδειξε η Επιτροπή κατά τις διαπραγματεύσεις και την παρακολούθηση της εφαρμογής των προγραμμάτων[semigr ] φρονεί ότι θα πρέπει να επιτραπεί στις περιφέρειες και τις κοινότητες να συμμετέχουν περισσότερο και να αναλαμβάνουν ευθύνες για το σχεδιασμό και την εφαρμογή των προγραμμάτων τόσο στη φάση προσδιορισμού των δράσεων προτεραιότητας όσο και σ´ εκείνην της εδαφικής οριοθέτησης των περιφερειών οι οποίες έχουν εγκριθεί ότι δικαιούνται ενίσχυση[semigr ] φρονεί ότι οι δυνατότητες αξιολόγησης της Επιτροπής πρέπει να ενισχυθούν με την επεξεργασία αντικειμενικών και μετρήσιμων διαδικασιών και δεικτών που να επιτρέπουν τις αμοιβαίες συγκρίσεις.

42. τονίζει εκ νέου ότι οιαδήποτε απόφαση που ενδεχομένως θα οδηγήσει, μετά το 1999, σε νέα προσέγγιση των προβλημάτων περιφερειακής ανάπτυξης στο Βέλγιο δεν θα πρέπει να έχει ως αποτέλεσμα την απότομη διακοπή των κοινοτικών επιδοτήσεων - πράγμα που θα ήταν παράλογο και αντιπαραγωγικό - αλλά οφείλει να συνοδεύεται, για αρκετά μεγάλη περίοδο, από όλα τα απαιτούμενα μεταβατικά μέτρα[semigr ]

43. καλεί την Επιτροπή και το Συμβούλιο να διασφαλίσουν ότι οι εργασίες προετοιμασίας για την επόμενη φάση προγραμματισμού θα περατωθούν εγκαίρως ώστε να ολοκληρωθούν οι διαπραγματεύσεις σχετικά με τα ΕΕΠ τη στιγμή που θα αρχίζει πραγματικά η νέα περίοδος προγραμματισμού το 2000[semigr ]

44. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Ομοσπονδιακή Κυβέρνηση και το Κοινοβούλιο του Βελγίου, τις Κυβερνήσεις και το Κοινοβούλια της Φλαμανδίας, της Βαλλονίας και των Βρυξελλών.